அரண்மனை கோட்டை வடிவிலான பிரமாண்ட மாநாட்டு பந்தலின் முகப்பு, கண்ணைக் கவரும் வகையில் அமைக்கப்பட்டு உள்ளது. மாநாட்டு பந்தல் மற்றும் அரங்கங்களை சாரைசாரையாக பொதுமக்கள் பார்வையிட்டு வருகின்றனர். அந்த இடமே சுற்றுலாத்தலம் போல காட்சி அளிக்கிறது. 23-ந் தேதி (புதன்கிழமை) காலை 10.30 மணிக்கு முதல்-அமைச்சர் கருணாநிதி தலைமையில், ஜனாதிபதி பிரதீபா பட்டீல் உலகத்தமிழ் செம்மொழி மாநாட்டை தொடங்கிவைக்கிறார். அன்று மாலை பிரமாண்ட பேரணி நடக்கிறது. இதில் `இனியவை நாற்பது’ என்ற தலைப்பில் அலங்கார ஊர்திகள் அணிவகுத்து செல்கின்றன.